Auboranges

Auboranges estas komunumo en la distrikto Glano en Kantono Friburgo, Svislando. Ĝi havis 260 loĝantojn je la 31-a de decembro 2010.

 Geografio 
Auboranges situas en sudokcidento de la Friburga Mezlando, ĉe la okcidenta bordo de la rivero Brojo, en la mezo inter la urboj Romont kaj Laŭzano. La komunumo konsistas el la vilaĝo Auboranges kaj la setlejoj La Possession kaj La Pierre.Fonto: Reta mapo 1:20000 de Swisstopo

La teritorio de la komunumo etendiĝas sur areo de 1,93 km², de kiuj 10,4% estas kovritaj de arbaro, 80,8% servas por agrikulturo kaj 7,8% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 24-an de decembro 2012

 Najbaraj komunumoj 
La komunumo Auboranges limas en nordo al Ecublens, oriento al Rue, en sudo al Oron (VD), en sudsudokcidento al Essertes (VD), en okcidento al Servion (VD), kaj en nordokcidento al Ferlens VD (VD).

 Trafiko 
Auboranges situas flanke de la gravaj trafikojoj kaj atingeblas pere de flankaj vojoj de siaj najbaraj komunumoj. La plej proksima alveturejo al la svisa aŭtovojo A12 situas proksimume 10 kilometrojn sudoriente de la komunumo apud Châtel-Saint-Denis. Kvankam la fervojlinio de Moudon al Palézieŭ pasas meze tra la komunuma teritorio, Auboranges ne disponas pri propra konekto al la publika transportreto.

 Historio 
La unua dokumenta mencio de Auboranges datiĝas el la jaro 1155 kiel Alburengens. En la jaro 1317 la Abatejo de Saint-Maurice akiris la senjorecon pri Auboranges interŝanĝe de Ludoviko la 2-a de Savojo. En la jaro 1536 Auboranges estis konkerita de Berno kaj koncedita al Friburgo, kiu ĝin atribuis al la Voktejo Rue kaj post la Helveta Revolucio de 1798 al la Distrikto Rue. En la jaro 1848 Auboranges surbaze de la nova kantona konstituico de Friburgo estis integrita al la Distrikto Glano.Fonto: Jean-François Steiert: Auboranges en Historia Leksikono de Svislando (2009-08-25)

 Notoj kaj referencoj 


 Eksteraj ligiloj 

 Oficiala retejo de la komunumo Auboranges